
	1.
	Noteikumu konsolidētā versija
6. Šo noteikumu 5.5. apakšpunktā minētajā gadījumā nocērtamo koku fotografē vismaz no trijiem skatu punktiem tā, lai būtu skaidri redzams tas, ka koks ir nokaltis (piemēram, fotografē veģetācijas periodā) vai skaidri redzamas drošību ietekmējošās koka daļas vai citas pazīmes (piemēram, paceltas vai citādi mehāniski bojātas saknes, sašķelts, aizlūzis, apdedzis, trupējis vai nolūzis stumbrs, koks, kas ir augstāks par attālumu no koka sakņu kakla līdz infrastruktūras objektam ir sasvēries no vertikālās ass uz infrastruktūras objekta pusi vairāk par 15⁰ vai tam ir nesimetrisks vainags, kura skeletzari aug infrastruktūras objekta virzienā un tā stumbra garums no saknes līdz vainagam ir lielāks par 40 % no visa koka garuma). Vismaz piecas darbdienas pēc koka nociršanas nav pieļaujama koka celma un, vēlams, arī stumbra daļu aizvākšana, lai pašvaldība varētu pārbaudīt koka bīstamības pamatotību.
	Iebildums
Lūdzam izvērtēt iespēju precizēt redakciju, nosakot skaidrāk definētus kritērijus koka bīstamības noteikšanai, lai izvairītos no nepamatotas koku nociršanas,  jo ne katrs slīpi augošs koks, koks ar nesimetrisku vainagu vai ar nelielām trupes pazīmēm ir bīstams.
Piedāvātā redakcija
-
	Sandra Bērziņa (LPS)

	2.
	Noteikumu konsolidētā versija
7. Ja koku ciršana nepieciešama būvniecībai un būvprojekta minimālajā sastāvā vai paskaidrojuma rakstā ir norādīti izcērtamie koki vai izcērtamo koku daudzums, būvvaldes izsniegtā būvatļauja vai paskaidrojumu raksta akcepts uzskatāms arī par būvniecības dokumentācijā minēto koku ciršanas atļauju, izņemot šo noteikumu 9. punktā minētajos gadījumos. Koku ciršanas atbilstību normatīvajiem aktiem izvērtē un šo noteikumu 23. punktā minētos zaudējumu aprēķina tā iestāde, kas izdod būvatļauju. Koku ciršanu atļauts uzsākt, ja būvatļaujā ir izdarīta atzīme par būvniecības uzsākšanas nosacījumu izpildi un atlīdzināti šo noteikumu 23. punktā minētie zaudējumi vai iestādīti vietā vai citā vietā citi koki, ja attiecināms.
	Iebildums
No 7.punkta normas izriet, ka jauni koki jāiestāda pirms būvatļaujā vai paskaidrojuma rakstā ir izdarīta atzīme par būvniecības uzsākšanas nosacījumu izpildi. Jauno koku iestādīšana pirms būvniecības uzsākšanas konkrētajā objektā būtiski apgrūtinātu būvprojekta realizāciju un jauniestādīto koku dzīvotspēju. Jauno koku stādījumus būtu jānodrošina būvniecības gala stadijā, lai nodrošinātu pilnvērtīgus augšanas apstākļus un veicinātu jauniestādīto koku ieaugšanos.
Vienlaikus norādām, ka punkta sākuma daļā ir norādīts, ka "būvvaldes izsniegtā būvatļauja vai paskaidrojumu raksta akcepts uzskatāms arī par būvniecības dokumentācijā minēto koku ciršanas atļauju", savukārt beigu daļā, ka "koku ciršanu atļauts uzsākt, ja būvatļaujā ir izdarīta atzīme". Lūdzu papildināt ar vārdiem "paskaidrojuma rakstā". 
Piedāvātā redakcija
Koku ciršanu atļauts uzsākt, ja būvatļaujā vai paskaidrojuma rakstā ir izdarīta atzīme par būvniecības uzsākšanas nosacījumu izpildi 
	Sandra Bērziņa (LPS)

	3.
	Noteikumu konsolidētā versija
17. Pirms šo noteikumu 13. punktā minētā lēmuma pieņemšanas pašvaldība rīko publisko apspriešanu, ja koku ciršana paredzēta pilsētas vai ciema teritorijā esošā publiski pieejamā valsts vai pašvaldības īpašumā esošā objektā vai pašvaldības saistošajos noteikumos noteiktā sabiedrībai nozīmīgā gadījumā. Pēc publiskās apspriešanas rezultātu apkopošanas vietējā pašvaldība pieņem lēmumu par koku ciršanu pilsētas vai ciema teritorijā. Publiskā apspriešana nav nepieciešana:
	Priekšlikums
Ierosinām izteikt 17. punktu sekojošā redakcijā:
Piedāvātā redakcija
17. Ja koku ciršana paredzēta pilsētas vai ciema teritorijā esošā publiski pieejamā valsts vai pašvaldības īpašumā esošā objektā vai pašvaldības saistošajos noteikumos noteiktā sabiedrībai nozīmīgā gadījumā, pirms šo noteikumu 13. punktā minētā lēmuma pieņemšanas vietējā pašvaldība, izvērtējot koka stāvokli, saistīto būvniecības ieceri, kā arī citus objektīvus apstākļus, pieņem lēmumu par nepieciešamību rīkot publisko apspriešanu.”
 
	Sandra Bērziņa (LPS)



